THAI ผนึก “กลุ่มเซ็นทรัล” มอบส่วนลดซื้อสินค้าทั้งใน-ตปท.
THAI ผนึก "กลุ่มเซ็นทรัล" จัดแคมเปญ “International Boarding Pass Privilege” มอบส่วนลดในการซื้อสินค้าทั้งในและต่างประเทศ
13 พ.ค. 2562

นางปรียาศิริ เชื้อเทศ (ที่ 3 จากซ้าย) ผู้อำนวยการใหญ่ฝ่ายบริหารผลิตภัณฑ์และประสบการณ์ลูกค้า บริษัท การบินไทย จำกัด (มหาชน) หรือ THAI ร่วมกับ นายพิชัย จิราธิวัฒน์ (ที่ 4 จากซ้าย) กรรมการบริหาร บริษัท กลุ่มเซ็นทรัล จำกัด จัดแคมเปญ “International Boarding Pass Privilege” มอบส่วนลดพิเศษสำหรับผู้โดยสารชาวไทยและชาวต่างชาติที่เดินทางกับการบินไทย ในเส้นทางเข้าสู่กรุงโรม หรือมิลาน สาธารณรัฐอิตาลี เพียงแสดงพาสปอร์ตและบอร์ดดิ้งพาสในเส้นทางดังกล่าว จะได้รับส่วนลด 10%
พร้อมสิทธิประโยชน์อื่นๆ อีกมากมายในการซื้อสินค้าที่ห้างรีนาเชนเต (Rinascente) ในอิตาลี ทุกสาขา รวมถึงผู้โดยสารชาวต่างชาติที่เดินทางในเส้นทางเข้ากรุงเทพฯ เพียงแสดงพาสปอร์ตและบอร์ดดิ้งพาสเส้นทางดังกล่าว จะได้รับส่วนลด 10% ในการซื้อสินค้าที่ห้างเซ็นทรัลชิดลม และเซน ตั้งแต่วันนี้ – 31 ธันวาคม 2562
โดยมี ดร.ปิยะพงษ์ ธัญญศรีสังข์ (ที่ 5 จากซ้าย) รองกรรมการผู้จัดการใหญ่อาวุโสฝ่ายบริหาร บริษัท สรรพสินค้าเซ็นทรัล จำกัด และ นายกิตติพงษ์ สารสมบูรณ์ (ที่ 2 จากซ้าย) ผู้อำนวยการฝ่ายสื่อสารการตลาดและสร้างตราผลิตภัณฑ์ บริษัท การบินไทยฯ ร่วมเปิดแคมเปญ ณ ศูนย์การค้าเซ็นทรัล เอ็มบาสซี